Všeobecné   záväzné   nariadenie

obce    R a k o v i c e

č. 9

O    ČISTOTE   NA  ÚZEMÍ 

 OBCE    RAKOVICE

 Obecné zastupiteľstvo v Rakoviciach v zmysle čl . 68 ústavy SR a v zmysle § 6 a 11 ods. 4 písm. g zákona SNR č. 369/1990 Zb v znení neskorších predpisov s cieľom zabezpečiť tvorbu a ochranu zdravých podmienok a zdravého spôsobu života a práce obyvateľov obce a ochrany životného prostredia na území Obce Rakovice, uznáša sa na tomto

VŠEOBECNE ZÁVÄZNÉ NARIADENIE č. 9
o čistote na území obce Rakovice (ďalej ten „nariadenie").

§ 1
Základné ustanovenia

1.	Toto nariadenie upravuje v záujme stáleho zlepšovania životného prostredia zabezpečenie čistoty verejných priestranstiev na území obce Rakovice.
2.	Za verejné priestranstvá sa pre účely tejto vyhlášky považujú všetky miesta, ktoré slúžia verejnému užívaniu, resp. sú verejnosti voľne prístupné. Sú to najmä komunikácie na území obce, ulice, námestia, chodníky, priechody, parkoviská, verejná zeleň, detské ihriska, parky a pod.

§2
 Zákaz znečisťovania verejných priestranstiev
Zakazuje sa :
1.	bez povolenia obce užívať verejné priestranstvo osobitým spôsobom umiestnenie zariadenia slúžiaceho  na  poskytovanie  služieb,   umiestnenie stavebného,   predajného  alebo  reklamného zariadenia, zariadenia cirkusu, lunaparku a iných atrakcii, trvalé parkovanie vozidiel, umiestňovanie akýchkoľvek skládok a pod., 
2.	znečisťovanie verejného priestranstva odpadovými vodami, príp. inými obdobnými tekutinami, je však povolené umývanie povrchu karosérií automobilov čistou vodou, znečistenie spôsobené týmto spôsobom mušt odstrániť ten, kto ho spôsobil, 
3.	znečisťovanie verejného priestranstva pľuvaním, odhadzovaním ohorkov cigariet, odhadzovaním, odkladaním alebo skladovaním odpadov, 
4.	vypaľovanie trávnatých porastov, pálenie odpadov a nečistôt na verejných priestranstvách,
5.	znečisťovanie verejného priestranstva kŕmením vtákov, 
6.	umiestňovanie plagátov, ponúk, inzerátov a pod. mimo plôch k tomuto účelu schválených obcou,
7.	akokoľvek ohrozovať,  znehodnocovať,  poškodzovať a ničiť verejnú zeleň,
8.	Zásahy do verejnej zelene, najmä jej likvidácia, sú možné iba so súhlasom obce Rakovice, 
9.	nechávať psov alebo iné zvieratá voľne pobehovať po verejných priestranstvách a spôsobovať znečisťovanie výkalmi, 
10.	 vjazd vozidiel, ktoré zjavne znečisťujú komunikácie a verejné priestranstvá,
11.	 znečisťovať fasády domov a objektov rôznymi kresbami.

§3
Udržiavanie čistoty pri používaní verejného priestranstva

1.	Každý je  povinný  užívať verejné  priestranstvo spôsobom  a v rozsahu zodpovedajúcemu jeho určeniu.
2.	Ten, komu bolo povolené užívať verejné priestranstvo osobitným spôsobom je po jeho skončení povinný bez odkladu uviesť verejné priestranstvo do pôvodného stavu, najmä vykonať jeho čistenie. 
3.	Nakladanie a skladanie vecí na verejnom priestranstve je dovolené len vtedy, keď ho nemožno bez zvláštnych obtiaží vykonať mimo verejného priestranstva ( vo dvore, v nehnuteľnosti a pod. pričom :
a)	naloženie alebo zloženie vecí  musí byt' vykonané  čo  najrýchlejšie,  
b)	náklad  bez prieťahov verejného priestranstva odstránený a verejné priestranstvo v prípade znečistenia bez odkladu očistené,
c)	pri nakladaní a skladaní musí byť zaistená zjazdnosť a schodnosť verejného priestranstva, 
d)	veci   určené   k naloženiu  je   možné  na  verejné   priestranstvo   okrem   vozovky  a zastávky hromadnej a verejnej dopravy pripraviť iba v určený alebo zjednaný deň odvozu ( včítane starých nepotrebných vecí, sute, stavebného odpadu a iných podobných odpadov), 
e)	sypké materiály uložené na verejnom priestranstve sa nesmú skladovať na verejnej zeleni a musia byť zaistené tak, aby nemohli byť roznášané snehom, vodou, vetrom a pod,

§4 
Čistenie verejného priestranstva

Čistenie verejného priestranstva zabezpečujú právnické a fyzické osoby,  zodpovedné podľa ustanovenia § 6 tohto nariadenia. Pritom sú obzvlášť povinné zabezpečiť :
1.	pravidelné alebo mimoriadne čistenie podľa potreby
2.	odstraňovanie vzniknutého odpadu na vyhradené miesta
3.	dostatok smetných nádob na verejné priestranstvá

§5
 Čistenie chodníkov

1.	chodníkom sa pre potreby tohto nariadenia rozumie súčasť pozemnej komunikácie určenej pre predchodcov, oddelená od vozovky výškovo alebo označená iným spôsobom, 
2.	vlastník,   správca   nehnuteľnosti hraničiacej s cestou alebo miestnou komunikáciou v zastavanej časti obce je povinný zabezpečiť, aby priľahlý chodník bol riadne a včas čistený, 
3.	povinnosť zabezpečovať čistotu chodníkov sa vzťahuje na celú šírku chodníka ( a to bez ohľadu na jeho povrchovú úpravu, včítane prípadného pruhu cestnej zelene ), ktorá slúži výhradne chôdzi, alebo súčasne ako zastávka verejnej hromadnej dopravy, keď je na chodníku povolené státie vozidiel vyznačených príslušnou dopravnou značkou,  platí povinnosť čistiť chodník len v šírke vyhradenej pre chodcov
4.	čistením chodníka sa rozumie zabezpečenie jeho schodnosti bezodkladným odstraňovaním závad, pokiaľ tieto  závady  vznikli  znečistením,   náľadím  alebo  snehom, vykonáva  sa  zametaním, umývaním,    odstraňovaním    blata,    buriny,    odpadov   a iných    nečistôt,    odpratávaním    snehu a posýpaním náľadia zdrsňujúcimi hmotami  ( nie je dovolené používať soľ, škvaru a popol)
5.	čistenie chodníkov musí byť ukončené najneskôr do 8. 00 hodiny rannej, podľa potreby zvlášť v zimnom období pri snežení a výskyte náradia, musí byť čistenie vykonávané opätovne
6.	nečistoty a sneh z chodníkov je zakázané zmetať, resp, zhŕňať na vozovku, pričom ;
a)	pozmetané nečistoty sa musia ukladať do zberných nádob na domové odpady
b)	sneh sa ponechá na hromadách na okraji chodníka pokiaľ to dovoľuje jeho šírka, pričom nesmie byť sťažená jeho  nakládka s prihliadnutím  k stromu alebo  stĺpom a pod.,  
c)	nesmú  byť zatarasené   priechody cez komunikácie, príchody a vjazdy do budovy a prístupy k pouličným zariadeniam ( kanalizácia, technologické kanály s pod.),
d)	na chodníkoch používaných ako nástupištia verejnej hromadnej dopravy je zakázané hromadiť sneh spôsobom, ktorý by znemožnil výstup i nástup do hromadných dopravných prostriedkov

§6
Zodpovednosť za zabezpečenie čistoty verejného priestranstva

1.	každý je povinný bezodkladne odstrániť znečistenie verejného priestranstva, ktoré spôsobil
2.	za zabezpečenie čistoty verejného priestranstva zodpovedá vlastník pozemku
3.	za zabezpečenie Čistoty verejného priestranstva vo vlastníctve mesta  zodpovedá Obec Rakovice
4.	pokiaľ bolo obcou Rakovice povolené osobité užívanie verejného priestranstva,
zodpovedá za zabezpečenie čistoty jeho užívateľ
5.	za zabezpečenie čistoty chodníkov v zastavaných častiach mesta zodpovedá vlastník, správca alebo užívateľ priľahlej nehnuteľnosti
6.	za znečistenie spôsobené užívateľom bytu alebo nebytového priestoru, alebo vzniknuté v súvislosti s prevádzkou v nebytovom priestore, zodpovedá tento užívateľ
7.	zastávky verejnej  hromadnej  dopravy,   obchodné  prevádzky a obdobné zariadenia musí ich prevádzkovateľ vybaviť dostatočným počtom odpadkových košov,   ktoré   musí   udržiavať   v riadnom   stave,   zabezpečovať   ich   pravidelné   vyprázdňovanie a zabezpečovať čistotu v ich bezprostrednej blízkosti
8.	na ostatných verejných priestranstvách majú túto povinnosť správcovia verejných priestranstiev
9.	ten, kto je zodpovedný za udržiavanie čistoty verejného priestranstva, môže čistenie zveriť inému, tým sa však nezbavuje zodpovedností za udržiavanie čistoty

§7
Zabezpečovanie zjazdnosti vozoviek v zimnom období

1.	k zabezpečeniu zjazdnosti vozoviek v zimnom období je povinný príslušný správca vozovky obzvlášť odstraňovať sneh mechanickým alebo ručným spôsobom, posypávať povrch zdrsňujúcimi hmotami (štrk,  piesok a pod.) bez použitia  škodlivých chemických prostriedkov
2.	odpratávať sneh zložený v hromadách na okraji chodníkov pri vozovke
3.	prednostne sa zabezpečuje zjazdnosť hlavných cestných ťahov a križovatiek, predovšetkým s prevádzkou verejnej hromadnej dopravy  
4.	keď napadne sneh v noci, musí byť schodnosť peších zón a schodov zabezpečená najneskôr do 8. hodiny rannej, pri trvalom snežení musí byť podľa potreby vykonané čistenie a posyp i niekoľkokrát denne
5.	pri snehových kalamitách sú povinné všetky právnické a fyzické osoby sídliace na území obce Rakovice odpratávať a odvážať sneh z komunikácií podľa pokynov orgánov obce Rakovice

§8
Zabezpečenie čistoty, vonkajšieho vzhľadu obchodných a prevádzkových zariadení

1.	vlastníci alebo užívatelia obchodných a prevádzkových zariadení sú povinní zabezpečovať čistotu výkladných skríň, vstupných dverí a prevádzkového označenia
2.	uličné priečelia (fasády) bytových domov a iných objektov musia byť čisté,  zbavené nevhodných nápisov a kresieb, za ich čistotu zodpovedá vlastník, resp, správca

§9
Sankcie

1.	konanie, ktoré je v rozpore s ustanoveniam) tohto nariadenia sa kvalifikuje ako priestupok proti poriadku  v správe  podľa  §  45,46,47 a  48  zákona  c.   372/1990  Zb.   o priestupkoch  v znení neskorších predpisov,
2.	starosta obce Rakovice môže právnickej alebo fyzickej osobe oprávnenej  na podnikanie porušovanie uvedeného nariadenia na základe §13, ods, S písm, a), b)   zákona č, 360/1990 Z.z., o obecnom zriadení v znení neskorších predpisov uložiť pokutu až do výšky 6638,50 € ak:
a)	poruší nariadenie o čistote mesta
b)	neudržuje čistotu a poriadok na užívanom pozemku alebo na inej nehnuteľnosti a tým naruší vzhľad alebo prostredie obce
c)	znečisťuje verejné priestranstvo alebo odkladá veci mimo vyhradených miest

§10
Záverečné ustanovenia

1.	Kontrolu dodržiavania tohto nariadenia vykonáva obec Rakovice prostredníctvom poslancov obecného zastupiteľstva a komisie verejného poriadku a životného prostredia, ktorí sú oprávnení prostredníctvom starostu obce udeľovať pokutu za porušenie tohto nariadenia ukladať a vyberať pokuty v blokovom konaní ( zák. 6. 372/90 Z.z., § 84,85,86 v znení neskorších predpisov )
2.	Výnos pokút je príjmom rozpočtu obce  Rakovice
3.	Ruší sa VZN č. 9 o čistote obce schválené dňa 15.12.2006.
4.	Na tomto všeobecne záväznom nariadení obce Rakovice sa uznieslo obecné zastupiteľstvo v Rakoviciach  dňa  12.12.2008, číslo uznesenia 105/2008.
5.	Toto všeobecne záväzné nariadenie nadobúda účinnosť dňom 1. 1. 2009.

V Rakoviciach  dňa   12.12.2008

                                                      
                                                           Dušan Daloš                          
                                                           starosta obce